Peeter Ernits

Peeter Ernits (sündinud 11. juunil 1953 Tallinnas) on Eesti zooloog, ajakirjanik ja poliitik.

Haridus
Peeter Ernits on lõpetanud 1971. aastal Tallinna 42. Keskkooli ja 1976. aastal Tartu Riikliku Ülikooli bioloogia-geograafiateaduskonna bioloogiaosakonna, spetsialiseerudes bakterigeneetikale.

 Töökäik 
Erialane tegevus
pisi|left|Peeter Ernits 1984. aastalFoto: Jaan Künnap
Aastatel 1976–1980 töötas ta Tallinna Loomaaias teadurina, 1980–1988 oli Eesti Loodusmuuseumis zooloogia osakonna juhataja ning 1989–1997 Eesti Loodusmuuseumi direktor.

Oma kirjutistes on ta muu hulgas käsitlenud kahepaiksete, roomajate, lindude ja imetajate levikut ja arvukust ning muud nendega seotut.

Ajakirjanduslik tegevus
Aastatel 1998–2002 oli ta ajakirja Luup peatoimetaja ja 2002–2004 ajalehe Postimees erikorrespondent. Aastatel 2004–2007 oli ta Maalehe peatoimetaja ja 2008–2015 peatoimetaja asetäitja. 

Aastatel 2008–2014 oli ta Eesti Ajakirjanike Liidu esimees, kevadest 2014 kuni kevadeni 2015 juhatuse liige.

Poliitiline tegevus
Peeter Ernits kandideeris 1995. aasta Riigikogu valimistel Eesti Roheliste ja Eesti Rojalistliku Partei moodustatud valimisliidu Neljas Jõud nimekirjas, kuid ei osutunud valituks.Riigikogu valimine. 5. märts 1995 Vabariigi valimiskomisjoni koduleht. (Kasutatud 14. aprillil 2010) 2011. aasta Riigikogu valimistel kandideeris ta Eestimaa Rahvaliidu nimekirjas.Rahvaliit sai ka ajakirjanik Peeter Ernitsa kandideerima, Postimees Ta sai 810 häält, kuid ei osutunud valituks.  2015. aasta Riigikogu valimistel kandideeris ta Eesti Keskerakonna nimekirjas. Ta sai Jõgeva- ja Tartumaal (valimisringkonnas nr 9) 824 häält, kuid valituks ei osutunud.http://rk2015.vvk.ee/detailed-9.html

Mais 2015 asus ta tööle Tallinna kesklinna linnaosavalitsuse avalike suhete nõunikuna.Maalehest lahkunud Peeter Ernits asub tööle Tallinna kesklinna linnaosavalitsuse pressiesindajana, Tallinn City, 29.04.2015.

5. augustil 2015 teatas haigusest taastunud Edgar Savisaar, et loobub Riigikogus tööleasumisest. Tema asemel sai Riigikogu liikmeks Ernits, kes andis ametivande 18. augustil 2015.Savisaar loobus riigikogu kohast, parlamenti läheb Peeter Ernits, Delfi, 5. august 2015 Riigikogu sai kohast loobunud Savisaare asemele uue liikme, Delfi, 18. august 2015

2017. aasta juunis avaldas Peeter Ernits vastuseisu Haabersti hõberemmelga mahavõtmisele.

Septembrist 2015 Eesti Keskerakonda kuulunud Peeter Ernits lahkus sealt septembris 2018 ja astus Eesti Konservatiivsesse Rahvaerakonda.Peeter Ernits e-äriregistris. Vaadatud 06.08.2024.

2019. aasta Riigikogu valimistel kandideeris Peeter Ernits Eesti Konservatiivse Rahvaerakonna nimekirjas valimisringkonnas nr 9 (Jõgeva- ja Tartumaa) ning kogus 3846 häält, mis oli paremuselt teine tulemus selles valimisringkonnas.Valimisringkond nr 9 valimised.ee Ta oli XIV Riigikogu riigieelarve kontrolli erikomisjoni liige.

Ta kandideeris 2023. aasta valimistel Riigikokku, kogus valimisringkonnas nr 9 (Jõgeva- ja Tartumaa (v.a Tartu linn)) 2933 häält ning ei osutunud valituks.

Juunis 2023 kandideeris ta EKRE kongressil erakonna esimeheks, sai 42 häält (teine kandidaat Martin Helme sai 381 häält) ega osutunud valituks.EKRE valis Martin Helme esimeheks tagasi ERR Uudised, 10.06.2023.

29. aprillil 2024 astus Peeter Ernits EKRE-st välja. Seejärel astus ta 15. augustil 2024 uude erakonda Eesti Rahvuslased ja Konservatiivid, kuid lahkus sealt sama aasta 16. detsembril koos Henn Põlluaasa, Ants Froschi ja Helen Rebasega."Peeter Ernits taasliitus Keskerakonnaga" ERR, 14. mai 2025

31. märtsil 2025 jõustus Kert Kingot süüdi mõistev kohtuotsus, mille tõttu pidi Kingo lahkuma Riigikogust ning tema asendusliikmena sai parlamenti Ernits. Mais astus ta taas Eesti Keskerakonda.

Teoseid
Ernits, Peeter 1996. Ei või olla. Tallinn: Valgus
Ernits, Peeter 2003. Mõned mu naabrid. Tallinn: Varrak. ISBN 9985-3-0714-3
Ernits, Peeter; Seppik, Malle 2004. Raha pärast armastust. Tallinn: Käsiraamatute Kirjastus
Ernits, Peeter 2005. Kivialused ja teised. Tallinn: Maalehe Raamat. ISBN 9985-64-277-5
Ernits, Peeter 2012, 101 Eesti looma. Tallinn: Varrak. ISBN 9789985324868
Ernits, Peeter 2013, Jäljeaabits. Tallinn: Cum Laude. ISBN 9789949935239
Ernits, Peeter 2017, Viimane rüütel : Arnold Rüütli jäljed Eesti pinnal ja ajas. Tallinn: Kunst.

Tunnustus
1995 – Eesti Kultuurkapitali kirjanduse sihtkapitali aastapreemia ("Ei või olla")
2004 – Valgetähe V klassi teenetemärk

Kriitika
 2021 – Keskkonnakirves – algatatud looduskaitseseaduse muutmise seaduse eelnõu eest. Eelnõus tehakse ettepanek sisuliselt kaotada praegu kehtiv ehituskeeluvöönd – selle ulatust vähendataks seniselt kuni 200 meetrilt vaid 20 meetrini. Selline muudatus mõjutaks oluliselt nii randade ja kallaste hapraid ökosüsteeme, veekogude vee kvaliteeti kui ka avalikkuse ligipääsu veekogude äärde. Keskkonnakirves on aasta märkimisväärselt keskkonnavaenuliku teo või suhtumise eest antav nimetus, mille väljaandmise eesmärk on juhtida avalikkuse tähelepanu keskkonnatemaatikale.

Isiklikku
Peeter Ernitsal on kolm tütart ja poeg. Ta on abielus. 

Peeter Ernitsa vend Martin Ernits on kirurg.

Hüüdnimi
Kihnukeelse looduslooõpiku andmetel kutsutakse Manilaiul Peeter Ernitsat konnaonuks. Nimelt olevat laiu elanikud märganud, et kui loodusteadlane sinna läks, siis suhtles ta pigem konnade kui inimestega – sellest ka hüüdnimi.Aarne Ruuben. Peeter Ernits jõudis oma konnauurimusega hariduspõllule Õpetajate Leht, 02.05.2023.

Viited

Välislingid

Peeter Ernitsa blogi

Kategooria:Eesti ajakirjanikud
Kategooria:Eesti zooloogid
Kategooria:XIII Riigikogu liikmed
Kategooria:XIV Riigikogu liikmed
Kategooria:Nõmme linnaosa halduskogu liikmed
Kategooria:Eesti Keskerakonna poliitikud
Kategooria:Eesti Konservatiivse Rahvaerakonna poliitikud
Kategooria:Tartu Ülikooli bioloogia-geograafiateaduskonna vilistlased
Kategooria:Valgetähe V klassi teenetemärgi kavalerid
Kategooria:Keskkonnakirves
Kategooria:Sündinud 1953